Fyen Rundt arrangeres i et samarbejde mellem Udvikling Fyn og Cykling Odense. Cykling Odense har stået bag løbet siden starten, mens Udvikling Fyn (tidligere Sport Event Fyn) blev partner i 2010.  Eliteruten Eliterytterne tilbagelægger 208 km. Alle ruter tager udgangspunkt i start- og målområdet på Højstrupvej ved Odense Idrætspark. Løbet har de seneste år haft deltagelse af de absolutte største danske cykelnavne, som f.eks. Alex Rasmussen, Michael Mørkøv, Chris Anker Sørensen og Lasse Norman Hansen. De 208 km, som ruten i dag strækker sig over er den samme som 180 km-ruten for motionsrytterne. Eliterytternes samlede distance sniger sig dog op på 208 km, da der køres fire omgange á 7 km i målområdet i Odense til ære for publikum.  Associerede løb Fyen Rundt er en del af Den Danske Klassiker en kombination af fire store danske langdistance-events indenfor svømning, cykling, løb og mountainbike. Hvis man gennemfører de fire events indenfor en 12-måneders periode får man tildelt et Den Danske Klassiker diplom, en medalje og en plads i Hall of Fame. Vælger man  at lave Den Danske Klassiker på længere tid end et år, får du fortsat et diplom.  Kultur Man kan ikke vinde motionsløbet Fyen Rundt, da der bl.a. af sikkerhedsmæssige årsager ikke er lagt op til ræs på ruten og spurt i målområdet. Der er dog hvert år præmier til de hurtigste på bakkespurten ved Vissenbjergbakken, hvor det er sikkerhedsmæssigt forsvarligt.